ЗАПОВЕД

**№ РД-07-290-1 / 18.03.2019 г.**

На основание чл. 99, ал.1, т.2 и чл.101 от Административно - процесуалния кодекс, чл. 3, ал. 4 от Устройствения правилник на Областните дирекции „Земеделие” (обн. ДВ, бр. 7 / 26.01.2009 г.), чл. 37в, ал. 4 от Закона за собствеността и ползването на земеделските земи /ЗСПЗЗ/, чл. 75а, ал.1 от Правилника за прилагане на закона за собствеността и ползването на земеделските земи /ППЗСПЗЗ/ и във връзка с изготвения доклад от комисията, назначена със Заповед № РД-07-53/03.08.2018г., на Директора на ОД „Земеделие”- гр. Добрич за землището на  **с. Загорци ЕКАТТЕ 30185**, общ. Крушари, обл. Добрич, както и поради смърт на земеделски стопанин - ползвател, участник в споразумението за **с. Загорци** инаправен отказ от правата по споразумение от законния представител на малолетните наследници на починалия ЗС – обстоятелства, които се явяват форсмажорни и които не са могли да бъдат известни на страната в административното производство, но са от съществено значение за издаване на административния акт, тъй като засягат сключеното споразумение за землището, както и във връзка с подадено искане от лице, спрямо което административният акт има сила, макар и то да не е било страна в производството, но е собственик на имотите в споразумението, за които е направен изричен отказ и в съответствие със срока по чл.102, ал.2 от Административно - процесуалния кодекс видно от представено удостоверение за наследници изх. № 28/26.02.2019г.

**И З М Е Н Я М**

Заповед **№ РД-07-290/10.10.2018 г.,** с която са разпределени масивите за ползване в землището на **с. Загорци ЕКАТТЕ 30185**, общ. Крушари, обл. Добрич, **в неразделната част към заповедта, а именно: в окончателният регистър и карта на ползването,** относно участника в споразумението - Петър Кирилов Жендов, поради настъпила смърт на ползвателя и направен отказ от правата по споразумение от законния представител на малолетните наследници на починалия ЗС, което обстоятелство са форсмажорно, съгл. § 1 от ДР на Наредба № 5/27.02.2009г. за условията и реда за подаване на заявления по схеми и мерки за директни плащания.

След изменението на заповедта в окончателния регистър, картата на ползване и споразумението, които са неразделна част от заповед **№ РД-07-290/10.10.2018 г.,** вместо: за ползвател Петър Кирилов Жендов **да** **се чете ползвател ЕТ “Ренесанс – КПДТ – Кирил Жендов“ с ЕИК 030169974.**

В останалата си част Заповед **№ РД-07-290/10.10.2018 г.** остава непроменена.

Заповедта може да бъде обжалвана по реда на Административнопроцесуалния кодекс, в 14-дневен срок от публикуването ѝ на електронната страница на Областна дирекция „Земеделие”- гр. Добрич, пред съответния Районен съд.

Копие от заповедта да бъде връчено на началника на ОСЗ Крушари, кмета на с. Загорци и кмета на община Крушари.

**инж. ДЕСИСЛАВА ИВАНОВА** /П/

*Директор ОД “Земеделие”*

Изготвил: Милена Дякова гл. юрисконсулт дирекция АПФСДЧР

Съгласувал: Сл. Кирова директор дирекция АПФСДЧР